༄༅།  ། དཔལ་ལྡན་ལྷ་མོའ་ིགཏོར་ཆོག་ཡོངས་འདུའི་སྙེ་མ་ཞེས་བྱ་བ་བཞུགས་སོ།  །
ན་མོ་གུ་རུ་བཛྲ་བྷེ་ར་ཝ་ཡ།  འདིར་དཔལ་ལྡན་ལྷ་མོ་ལ་མཆོད་གཏོར་འབུལ་ཞིང་བསྐང་བཤགས་སོགས་བྱ་བའི་ཚུལ་ནི།  རྟེན་དང་མཆོད་གཏོར་རྣམས་ཚོགས་པར་བྱས་ལ།  སྐྱབས་སེམས་སྔོན་དུ་བཏང་།  རང་ཉིད་སྐད་ཅིག་
གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པའི་སྐུར་
བཞེངས་པར་གྱུར་པར་བསམས་ལ།  མཆོད་གཏོར་བསྐང་རྫས་སོགས་ལྷན་ཅིག་ཏུ་བྱིན་གྱིས་བརླབ་པ་ནི།  བསངས་སྦྱངས།  སྟོང་པའི་ངང་ལས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་ཕྱི་
ནང་གསང་བའི་མཆོད་གཏོར་དམ་རྫས་སྤྱན་གཟིགས་བསམ་གྱིས་མི་ཁྱབ་པས་ས་དང་བར་སྣང་
ནམ་མཁའི་ཁྱོན་ཐམས་ཅད་ཡོངས་སུ་གང་བར་གྱུར།  ཨོཾ་ཨཱཿཧཱུཾ།  ལན་གསུམ་བརྗོད།  ཨོཾ་ཨརྒྷཾ་ཨཱཿཧཱུཾ།
ནས།  ཤཔྟའི་བར་དང་།  ནམ་མཁའ་མཛོད་ཀྱི་སྔགས་རྒྱ་དང་།  སྤྲོ་ན་སྔགས་དང་ཕྱག་རྒྱ་དྲུག་གིས་བྱིན་གྱིས་བརླབས་ལ་བདེན་སྟོབས་བརྗོད།  དེ་ནས།  མདུན་དུ་ཁྲག་ཞག་འཁྲུགས་པའི་རྒྱ་མཚོའི་དབུས།  ། རླུང་ནག་འཚུབ་
མ་འཁྱིལ་བའི་གུར་གྱི་ནང་།  ། སྒ་ཆས་སྤྲས་པའི་དྲེའུ་རྐྱང་སེར་སྟེང་།  ། བྷྱོཿལས་དཔལ་ལྡན་ལྷ་མོ་
མཐིང་ནག་མདོག། ཕྱག་གཡས་པེ་ཅོན་འཕྱར་ཞིང་གཡོན་པ་ན།  ། ཐུན་ཁྲག་གིས་བཀང་ནས་ཐོད་
ཐུགས་ཀར་འཛིན།  ། ཞལ་གདངས་མཆེ་གཙིགས་མི་རོ་རངས་པོ་ཟ།  ། ཨ་ལ་ལ་ཡི་གད་མོ་འབྲུག་
ལྟར་སྒྲོགས།  ། སྤྱན་གསུམ་དམར་ཟླུམ་ཁྲོ་གཉེར་ཤིན་ཏུ་བསྡུས།  ། དམར་སེར་སྐྲ་བརྫེས་སྨིན་མ་སྨ་
ར་འབར།  ། སྙན་གཡས་སེང་གེ་གཡོན་པ་སྦྲུལ་གྱིས་བརྒྱན།  ། ཐོད་སྐམ་དབུ་རྒྱན་མི་མགོའ་ིདོ་ཤལ་
འཕྱང་།  ། ཁྲག་ཞག་ཐིག་ལེ་ཐལ་བའི་ཚོམ་བུས་བྱུགས།  ། སྤྱི་བོར་ཟླ་བ་ལྟེ་བར་ཉི་མ་འཆར།  ། དར་
ནག་མི་ལྤགས་རེ་ལྡེའི་སྟོད་གཡོག་འཆང་།  ། སྟག་ལྤགས་ཤམ་ཐབས་སྦྲུལ་གྱི་སྐེ་རག་བཅིངས།  ། ཁྲམ་
ཤིང་རྐེད་གཟེར་སྒ་ཤ་སྔ་ཕྱི་ལ།  ། ནད་རྐྱལ་ཚོན་དྲུ་བྱང་ཁྲས་ཤྭ་རྡེ་འཕྱང་།  ། རྨ་བྱའི་གདུགས་ཕུབ་
ཞབས་གཉིས་ཕྱེད་སྐྱིལ་ཚུལ།  ། འཇམ་དཔལ་གཤིན་རྗེའི་གཤེད་ཀྱིས་དབུ་བརྒྱན་ཅིང་།  ། རལ་པའི་
གསེབ་ནས་དུས་བཞིའི་ལྷ་མོ་འཕྲོ།  ། ཆུ་སྲིན་སེང་གདོང་ཅན་གཉིས་སྔ་ཕྱིར་རྒྱུ།  ། ཚེ་རིང་མཆེད་ལྔ་
179
བསྟན་མ་བཅུ་གཉིས་སོགས།  ། མོ་རྒྱུད་ཚོགས་དང་གཞན་ཡང་ཆ་བྱད་དང་།  ། རྣམ་འགྱུར་ངེས་མེད་
བགྲང་ཡས་འཁོར་གྱིས་བསྐོར།  ། དེ་དག་གནས་གསུམ་རྡོ་རྗེ་གསུམ་གྱིས་མཚན།  ། རང་གི་ཐུགས་
ཀའི་ཧཱུཾ་ལས་འོད་འཕྲོས་པས།  ། བྱང་ཤར་མུ་ལེ་ཏིང་གི་རྒྱ་མཚོ་ནས།  ། མཁའ་འགྲོའ་ིགཙོ་མོ་འདོད་
ཁམས་དབང་ཕྱུག་མ།  ། འཁོར་བཅས་ཐོགས་པ་མེད་པར་སྤྱན་དྲངས་གྱུར།  ། བྷྱོཿདཔལ་ལྡན་ལྷ་
མོ་དམག་ཟོར་རེ་མ་ཏི།  ། འཁོར་དང་བཅས་པ་གནས་འདིར་སྤྱན་འདྲེན་ན།  ། རྩ་བརྒྱུད་བླ་མའི་དམ་
ཚིག་ཉེར་དགོངས་ལ།  ། ཡིད་ལྟར་མྱུར་བའི་ཤུགས་ཀྱིས་གཤེགས་སུ་གསོལ།  ། ཨོཾ་ཀཱ་ལི་དེ་ཝི་ས་པ་
རི་ཝཱ་ར་ཨེ་ཧྱེ་ཧི།  བཛྲ་ས་མ་ཡ་ཛཿཛཿཛཿཧཱུཾ་བཾ་ཧོཿཔདྨ་ཀ་མ་ལ་ཡེ་སྟྭཾ།  ཨོཾ་ཀཱ་ལི་དེ་ཝི་ས་པ་རི་ཝཱ་
ར་ཨརྒྷཾ་ནས་ཤཔྟ་དང་།  རཱུ་པ་ནས་སྤཪྴའི་བར་གྱིས་མཆོད།  ཨོཾ་ཀཱ་ལི་དེ་ཝི་ས་པ་རི་ཝཱ་ར་མཧཱ་པཉྩ་ཨ་མྲྀ་ཏ་
ཁ་ཁ་ཁཱ་ཧི་ཁཱ་ཧི།  མཧཱ་རཀྟ་ཁ་ཁ་ཁཱ་ཧི་ཁཱ་ཧི།  མཧཱ་བ་ལིངྟ་ཁ་ཁ་ཁཱ་ཧི་ཁཱ་ཧི།  ཞེས་པས་སྨན་རག་གཏོར་གསུམ་ཕུལ།  སྐུ་གསུམ་ལྷུན་གྲུབ་ཐུགས་རྗེའི་མཐར་ཕྱིན་ཀྱང་།  ། ཞེས་སོགས་ཤོ་ལོ་ཀས་ཕྱག་འཚལ།  བསྐང་བཤགས་བྱེད་ན།  བྷྱོཿསྲིད་གསུམ་དབང་བསྒྱུར་དཔལ་ལྡན་རེ་མ་ཏི།  ། བཀའ་ཉན་མངགས་གཞུག་
བྲན་འཁོར་སྤྱན་ལམ་དུ།  ། འཛད་མེད་ནམ་མཁའ་མཛོད་ཀྱི་མཆོད་པའི་སྤྲིན།  ། སྔགས་རྒྱ་ཏིང་འཛིན་
གྱིས་སྤེལ་ཐུགས་དམ་བསྐང་།  ། ལང་ལོང་ཁོལ་བའི་ཁྲག་གི་ཨརྒྷཾ་སྦྲེང་།  ། འཕྲལ་བསད་དབང་པོའ་ི
མེ་ཏོག་འཕྲིག་ཅིང་གཡོ།  ། བམ་བསྲེགས་དུད་སྤྲིན་ཁམ་ནག་འཐུལ་བ་འདིས།  ། དམག་ཟོར་རྒྱལ་
མོ་འཁོར་བཅས་ཐུགས་དམ་བསྐང་།  ། ཚིལ་ཆེན་ལ་སྦར་མེ་ལྕེ་སྲིད་རྩེར་བསྙེགས།  ། ཁྲག་མཁྲིས་དྲི་
ཆབ་དབྱར་མཚོའི་རླབས་ལྟར་འཁྲུགས།  ། ཤ་རུས་རོ་བདའི་ལྷ་བཤོས་སྤུངས་པ་འདིས།  ། དམག་ཟོར་
རྒྱལ་མོ་འཁོར་བཅས་ཐུགས་དམ་བསྐང་།  ། རྐང་གླིང་རོལ་མོ་སྣ་ཚོགས་འབྲུག་བཞིན་ལྡིར།  ། སྤྱན་
འདྲེན་བརྡ་ཡི་དར་ནག་བ་དན་གཡོབ།  ། མྱུར་མགྱོགས་ཤུགས་སྤྱོན་ཁྲག་ཆང་ཞལ་སྐྱེམས་འདིས།  །
དམག་ཟོར་྾སྒ་སྲབ་རྒྱན་སྤྲས་རྟ་མཆོག་སྟོང་གསུམ་མྱུལ།  ། འབྲོང་གཡག་ཞོལ་མོ་ཆར་སྤྲིན་ལྟ་
བུར་རྒྱུ།  ། རྭ་བཞི་འཁྱིལ་ལུག་འདབ་ཆགས་བྱ་ནག་གིས།  ། དམག་ཟོར་྾ཁྱི་ནག་གཏུམ་པོ་ཅེ་སྤྱང་
བཞིན་དུ་འཕྱོ།  ། སྲིན་པོའ་ིམགོ་ལྤགས་སྦྲུལ་རྒྱན་རྐྱང་སེར་དྲེལ།  ། བེ་ཅོན་ནལ་ཐོད་མི་ལྤགས་སྟག་
ཤམ་གྱིས།  ། དམག་ཟོར་྾སྐམ་རློན་ཕྲེང་བ་རུས་རྒྱན་བྱུག་རྫས་གསུམ།  ། རེ་ནག་གོས་དང་སྙན་
རྒྱན་སེང་གེ་སྦྲུལ།  ། ནད་རྐྱལ་ཁྲམ་ཤིང་ཚོན་དྲུ་དཀར་ནག་ཤྭས།  ། དམག་ཟོར་྾རྨ་བྱའི་གདུགས་
180
དང་ཉི་མ་ཟླ་བའི་རྒྱན།  ། རླུང་ནག་འཚུབ་གུར་ནད་ཀྱི་རྫིང་བུ་དང་།  ། སྲ་བའི་གོ་ཆ་རྣོ་བའི་མཚོན་རྣོན་
གྱིས།  ། དམག་ཟོར་྾དམ་རྫས་གཏོར་མ་རི་བོ་ལྟ་བུར་སྤུངས།  ། སྨན་རག་བཏུང་བ་རྒྱ་མཚོ་བཞིན་
དུ་འཁྱིལ།  ། ལྷ་མིའི་དཔལ་འབྱོར་མ་ཚང་མེད་པ་ཡིས།  ། དམག་ཟོར་྾བྱ་རོག་ནལ་བུའི་གསོབ་
སྙིང་སྔགས་འཁོར་རྫས།  ། ལེགས་བལྟམས་དབྱངས་ཅན་ལྷ་མོར་ངེས་རྙེད་པའི།  ། ཕྱི་ནང་གསང་བ་
དེ་ཉིད་རྟེན་མཆོག་གིས།  ། དམག་ཟོར་྾བདག་ཅག་རྨོངས་དང་བག་མེད་དབང་གྱུར་པས།  ། བླ་མ་
ཡི་དམ་རྣམས་དང་ཁྱད་པར་དུ།  ། ལྷ་མོའ་ིསྐུ་གསུང་ཐུགས་ཀྱི་དམ་ཚིག་ལས།  ། འགལ་རྣམས་གནོང་
ཞིང་འགྱོད་པས་མཐོལ་ཞིང་བཤགས།  ། དཔལ་ལྡན་ལྷ་མོའ་ིཐུགས་དམ་ལེགས་བསྐོང་ཤིང་།  ། རྣལ་
འབྱོར་དམ་ཚིག་ཉམས་ཆག་དག་གྱུར་ཏེ།  ། མི་མཐུན་རྐྱེན་དང་བར་ཆད་ཞི་བ་དང་།  ། མཐུན་པའི་
དངོས་གྲུབ་མ་ལུས་སྩལ་དུ་གསོལ།  ། བཟླས་པ་བྱེད་ན།  རང་ཉིད་ལྷར་གསལ་ཐུགས་ཀ་ནས་སྤྲོས་
འོད།  ། ལྷ་མོའ་ིཐུགས་ཀར་ཉི་སྟེང་བྷྱོཿཡིག་མཐར།  ། སྔགས་ཀྱིས་བསྐོར་ལ་ཕོག་པས་རྒྱུད་བསྐུལ་
ཏེ།  ། གང་འདོད་འཕྲིན་ལས་ཐོགས་མེད་སྒྲུབ་པར་གྱུར།  ། བྷྱོ་བདུན་མ་མང་དུ་བཟླས་མཐར་ཡིག་བརྒྱས་ལྷག་ཆད་བསྐང་།  ཐུན་གཏོར་འབུལ་བ་ནི།  དཔལ་ལྡན་ལྷ་མོ་འཁོར་བཅས་ལྗགས།  ། འོད་ཀྱི་སྦུ་གུས་གཏོར་མའི་
བཅུད།  ། དྲངས་ཏེ་གསོལ་བས་ཟག་མེད་ཀྱི།  ། བདེ་བས་མཉེས་ཤིང་ཚིམ་པར་གྱུར།  ། ཨོཾ་ཀཱ་ལི་དེ་ཝཱི་
ས་པ་རི་ཝཱ་ར་སརྦ་བིགྷྣན་ཤ་ཏྲུཾ་མཱ་ར་ཡ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི།  ལན་གསུམ་གྱིས་གཙོ་མོ་དང་།  ཨོཾ་
བཛྲ་ས་མ་ཡ་ཌཱ་ཀི་ནི་མ་མ་པཉྩ་སིདྡྷི་ཛྙཱ་ན་ས་མ་ཡ་ཨི་དཾ་སོགས་གསུམ་གྱིས་བསྟན་མ་དང་།  ཨ་ཀཱ་རོ་ལན་གསུམ་གྱིས་འཁོར་སྤྱི་ལ་གཏོར་མ་ཕུལ།  ཨོཾ་ཀཱ་ལི་དེ་ཝཱི་ས་པ་རི་ཝཱ་ར་ཨརྒྷཾ་སོགས་ཀྱིས་མཆོད།  ཨོཾ་ཀཱ་ལི་དེ་ཝཱི་
ས་པ་རི་ཝཱ་ར་ཨོཾ་ཨཱཿཧཱུཾ།  ཚེ་རིང་མཆེད་ལྔ་བོད་ཁམས་སྐྱོང་བའི་བསྟན་མ་བཅུ་གཉིས་ཡུལ་ལྷ་གཞི་
བདག་འཁོར་དང་བཅས་པ་རྣམས་ཀྱི་ཞལ་དུ་ཨོཾ་ཨཱཿཧཱུཾ།  གིས་ནང་མཆད་ཕུལ།  བྷྱོཿརྒྱལ་བ་ཀུན་ཡུམ་རྡོ་
རྗེ་དབྱིངས་ཕྱུག་མ།  ། བསྟན་པ་བསྲུང་ཕྱིར་དྲག་མོའ་ིསྐུར་བསྟན་ནས།  ། འཕྲིན་ལས་རྣམ་བཞི་འདོད་
རྒུའི་ཆར་འབེབས་པ།  ། འདོད་ཁམས་དབང་ཕྱུག་རེ་མ་ཏཱི་ལ་བསྟོད།  ། བཀའ་ཉན་ཆུ་སྲིན་སེང་གེའི་
གདོང་ཅན་གཉིས།  ། དུས་བཞིའི་ལྷ་མོ་ཚེ་རིང་མཆེད་ལྔ་དང་།  ། བསྟན་མ་བཅུ་གཉིས་ལ་སོགས་
འཁོར་གཡོག་བྲན།  ། སྤྲུལ་པ་ཡང་སྤྲུལ་བཅས་ལ་བདག་གིས་བསྟོད།  ། འོད་སྲུང་བསྟན་པའི་མཇུག་
ཏུ་ཐུབ་པའི་བསྟན།  ། བསྲུང་བར་སྨོན་ལམ་བཏབ་ཅིང་ཞལ་འཆེས་བཞིན།  ། དུས་འདིར་བསྟན་དང་
181
བསྟན་འཛིན་འདུས་སྡེ་ཀུན།  ། བསྲུང་སྐྱོབ་འཕྲིན་ལས་སྒྲུབ་ལ་མ་གཡེལ་ཅིག། དཔལ་ལྡན་ཐུབ་པའི་
བཀའ་སྲུང་མཐུ་རྩལ་ཅན།  ། ཁྱོད་ཉིད་བསྟེན་ཅིང་སྒྲུབ་ལ་རྩེ་གཅིག་ཏུ།  ། གསོལ་བ་འདེབས་པའི་
རྣལ་འབྱོར་དཔོན་སློབ་ཀྱི།  ། འགའ་རྐྱེན་ཀུན་སོལ་མཐུན་རྐྱེན་མ་ལུས་སྒྲུབས།  ། བདག་སོགས་དེང་
ནས་ཚེ་རབས་ཐམས་ཅད་དུ།  ། གསང་བའི་ལྷ་མོ་ཁྱོད་དང་མི་འབྲལ་ཞིང་།  ། བར་ཆད་བགེགས་ཀྱི་
མཆན་མ་ཅི་བྱུང་ཡང་།  ། དེ་ཀུན་ལྷ་མོ་ཁྱོད་ཀྱིས་བཟློག་པར་མཛོད།  ། མ་ལྟར་བྱམས་ཤིང་སྲིད་ལྟར་
གདུང་བ་དང་།  ། མཛའ་ལྟར་མཉེས་པའི་ཐུགས་ཀྱིས་རྣལ་འབྱོར་བདག། ཟུང་འཇུག་གོ་འཕང་སྒྲུབ་
པའི་ལམ་གྱི་གྲོགས།  ། དུས་རྣམ་ཀུན་ཏུ་གཡེལ་བ་མེད་པར་མཛོད།  ། དེ་ནས་ཡིག་བརྒྱ་བརྗོད།  བཟོད་པར་གསོལ།  བརྟན་བཞུགས་དང་གཤགས་གསོལ།  གང་འོས་དང་སྨོན་ལམ་བཀྲ་ཤིས་ཀྱིས་མཐའ་བརྒྱན་པ་རྣམས་སྤྱི་ལྟར་བྱའོ།  ། གཏོར་མ་འབུལ་བ་ཙམ་ལས་མི་བྱེད་ན་གོང་གི་རཀྟ་འབུལ་སྔགས་ཀྱི་རྗེས་སུ་ལྗགས་བྱིན་གྱིས་བརླབས་ཏེ་གཙོ་འཁོར་ཐམས་ཅད་ལ་གཏོར་མ་དང་།  ཕྱི་ནང་གི་མཆོད་པ་ཕུལ་རྗེས།  བསྟོད་པ་དང་འཕྲིན་བཅོལ་མཐུད་པས་ཆོག་ལ། བསྐང་བཤགས་མི་སྤྲོ་ན།  སྐུ་གསུམ་ལྷུན་གྲུབ་ཅེས་སོགས་ཤོ་ལོ་ཀའི་རྗེས་ལ་བཟླས་དམིགས་དང་བཅས་བྷྱོཿབདུན་མ་བཟླ་བ་མན་ཆད་སྦྱར་བས་འགྲུབ་བོ།  ། ཅེས་དཔལ་ལྡན་ལྷ་མོ་དམག་ཟོར་མའི་གཏོར་ཆོག་ཡོངས་འདུའི་སྙེ་མ་ཞེས་བྱ་བ་འདི་ནི། སྔ་མོ་ནས་བྱ་ཁྱུང་བ་ཁུ་རེ་ཞབས་དྲུང་སོགས་དོན་གཉེར་ཅན་མང་པོས་བསྐུལ་མ་ཡོད་ཐོག། ཉེ་ཆར་མཐོན་པོའ་ིརིགས་ཤིང་སཱ་ལ་པ་ལྟ་བུའི་རྒྱུད་དུ་འཁྲུངས་ཤིང་བླ་མ་དཀོན་མཆོག་ལ་མི་ཕྱེད་པའི་དད་པ་དང་ལྡན་པ་ཨོར་དུ་སུ་ཧང་གིན་ཏཱ་བེའི་ཟི་བཀྲ་ཤིས་དར་རྒྱས་ཀྱི་རིགས་སྲས་དད་བརྩོན་རྣམ་དཔྱོད་ཕུལ་དུ་བྱུང་བ་ཧོ་ཤོ་ཆི་བཀྲ་ཤིས་རྒྱ་མཚོས་འདི་ལྟ་བུའི་ཚིག་ཉུང་དོན་འདུས་ཞིག་དགོས་ཞེས་དངུལ་མན་ལྷ་རྫས་དང་བཅས་བསྐུ་བའི་ངོར།  ཀུ་སཱ་ལི༧དྷརྨ་བཛྲ་གྱིས་བསྐང་བ་རྒྱལ་དབང་ལྔ་པ་ཆེན་པོའ་ིགསུང་དང་།  གཞན་རྣམས་ཀྱི་ཚིག་སྦྱོར་གསར་དུ་སྤེལ་ཏེ་སྦྱིན་པའི་བདག་པོ་ཨོ་ཐོག་པེའི་ལེའི་སྔགས་གྲའི་འདུ་ཁང་གི་ཐང་ཐོག་ཏུ་མགྱོགས་པར་སྦྱར་བའི་ཡི་གེ་པ་ནི་དགེ་སློང་བློ་བཟང་དར་མའོ། །  ། །
182